Sorsa aloitti uransa laulusolistina muun muassa yhtyeissä The Zoo ja Jig-Saw. Soolouralle hän siirtyi 1970- ja 1980-lukujen vaihteessa. Vuonna 1981 Sorsa edusti Suomea Eurovision laulukilpailussa kappaleella ”Reggae OK”, joka sijoittui 16:nneksi. Kappaleesta tuli hitti Suomessa ja muualla Euroopassa. Sorsan mukaan levyä myytiin yli 100 000 kappaletta. Ensimmäinen sooloalbumi oli "Changing Tunes" (1981), jota seurasi "Desert of Love" (1982). Kassu Halonen toimi molempien albumien tuottajana.